'n Man wat met donkies boer, promofeer dat die vleis daarvan gesond is om te eet
'n Sakeman van Noordwes wat met donkies boer, sê dat die vleis en melk van donkies baie gesond is vir menslike inname. Hy bepleit selfs dat die donkiebedryf 'n oplewing moet maak. Hy verklaar ook dat die bedryf, mense ekonomies kan bemagtig. Mompati se plaas se naam is Modi Donkey Farm
Volgens Mompati Kgomanyane-Modimogale (47) eet mense in die Noorwes al vir baie jare donkievleis en dat die produkte van donkies beslis voordelig en gesond is. Hy woon in Mafikeng en wil die besigheid so gou as moontlik uitbrei. Hy het bygevoeg dat mense wat die vleis van donkies eet, altyd bestempel is as arm mense, maar hy het met universiteite en dokters begin saamwerk om te bewys dat donkieprodukte beslis nie op neergekyk moet word nie. Donkiemelk is blykbaar 'n uitstekende produk vir babas, veral waar moeders nie kan borsvoed nie.
Daar is berig dat 'n pediater van Mafikeng reken dat Italiaanse navorsing al gedoen is oor donkiemelk en daar bevind is dat dit ekseem en respiratoriese probleme by kinders kan oplos. Blykbaar is dit tradisie in Mafikeng dat donkievleis opgedis word – glad nie vreemd vir die mense daar nie.
Mompati self, het grootgeword op donkievleis en -melk wat hy ingeneem het op sy oupa se plaas. Hy het blykbaar ongeveer 5 jaar gelede Botswana gaan besoek en besef dat bewusmaking van die donkiebedryf dringend gedoen moet word. Hy het die kommersiële waarde van donkievleis in Botswana gesien en is vas oortuig dat hy die bedryf kan laat bloei in Suid-Afrika. Hy verkoop nou donkiebiltong en donkie Tshotlho, wat soortgelyk is aan "pulled pork".